Na temelju članka 26. Zakona o predškolskom odgoju i obrazovanju (NN 10/97, 107/07, 94/13 , 98/19, 57/22 i 101/23), Upravno vijeće Dječjeg vrtića „Ivančica Oriovac“ raspisuje:
N A T J E Č A J
za prijam na radno mjesto
ODGOJITELJ/ICA 
3 (tri ) izvršitelja na određeno puno radno vrijeme za vrijeme provođenja programa predškole u općinama Oriovac,  Bebrina i Donji Andrijevci 
Uvjeti za radno mjesto: 
· Završen preddiplomski sveučilišni studij ili stručni studij za odgojitelja predškolske djece , odnosno studij za odgojitelja kojim je stečena viša stručna sprema u skladu s ranijim propisima (odgojitelj predškolske djece – nastavnik predškolskog odgoja ) , odnosno završen sveučilišni diplomski studij ili specijalistički studij za odgojitelja.

Ako se na natječaj ne javi osoba koja ispunjava prethodno navedene uvjete, poslove odgojitelja može obavljati osoba koja je završila učiteljski studij, i to: specijalistički diplomski stručni studij ili integrirani preddiplomski i diplomski studij ili četverogodišnji diplomski stručni studij primarnog obrazovanja, uz uvjet da u roku od dvije godine od dana zasnivanja radnoga odnosa stekne kvalifikaciju odgojitelja temeljem priznavanja stečenih ishoda učenja na studiju za učitelja i razlike programa za prekvalifikaciju ili dokvalifikaciju učitelja u svrhu stjecanja kvalifikacije odgojitelja.
Poslove odgojitelja koji izvodi isključivo program predškole pri osnovnim školama za djecu koja ne pohađaju dječji vrtić, uz prethodno navedene osobe, može izvoditi i osoba koja je završila učiteljski studij, na određeno vrijeme, najdulje do kraja trajanja programa predškole u jednoj pedagoškoj godini.
Uz prijavu na natječaj kandidati su dužni priložiti:
· životopis
· dokaz o hrvatskom državljanstvu
· dokaz o završenoj stručnoj spremi 
· elektronički zapis o radno pravnom statusu iz evidencije Hrvatskog zavoda za mirovinsko osiguranje - ne starije od dana objave natječaja
· Uvjerenje o nekažnjavanju iz članka 25. Zakona o predškolskom odgoju i obrazovanju (ne starije od dana objave natječaja)

Dokaz o zdravstvenoj sposobnosti za obavljanje poslova radnog mjesta dostavit će izabrani kandidat po dostavljenoj obavijesti o izboru.
Kao dokaz o nepostojanju zapreka za zasnivanje radnog odnosa sukladno članku 25. Zakona o predškolskom odgoju i obrazovanju dostavljaju se sljedeći dokumenti (ne starije od dana objave natječaja):
· uvjerenje nadležnog suda da se protiv kandidata ne vodi kazneni postupak prema članku 25. stavak 2.  i 3. Zakona o predškolskom odgoju i obrazovanju
· uvjerenje nadležnog suda da se protiv kandidata ne vodi prekršajni postupak prema članku 25.stavak 4.Zakona o predškolskom odgoju i obrazovanju
· potvrda nadležnog centra za socijalnu skrb da kandidat nema izrečenu mjeru za zaštitu dobrobiti djeteta iz članka 25. stavka 10. Zakona o predškolskom odgoju i obrazovanju
Rok za podnošenje prijava je 8 dana od dana objave natječaja pri Burzi rada Hrvatskog zavoda za zapošljavanje.
Prijave na natječaj s obveznom dokumentacijom u izvorniku ili preslici dostavljaju se na adresu:
Dječji vrtić „Ivančica Oriovac“, Luke Ilića 9 , 35250 Oriovac ,
s naznakom „za natječaj odgojitelj – program predškole “

Nepotpune i nepravovremene prijave neće se razmatrati.
Na natječaj se mogu javiti osobe oba spola. Izrazi koji se koriste u ovom natječaju, a imaju rodno značenje, koriste se neutralno i odnose se jednako na muški i ženski rod.
Kandidati koji ostvaruju pravo prednosti pri zapošljavanju prema posebnim propisima dužni su u prijavi na natječaj pozvati se na to pravo i imaju prednost u odnosu na ostale kandidate samo pod jednakim uvjetima.
Da bi ostvarili pravo prednosti pri zapošljavanju, kandidati koji ispunjavaju uvjete za ostvarivanje tog prava, dužni su uz prijavu na natječaj priložiti svu propisanu dokumentaciju prema posebnom zakonu.
Kandidati koji ostvaruju pravo prednosti pri zapošljavanju prema odredbama čl. 102. Zakona o hrvatskim braniteljima iz Domovinskog rata i članovima njihovih obitelji (NN 121/17 , 98/19 ,84/21 i 156/23), dužni su pored dokaza o ispunjavanju traženih uvjeta priložiti i sve potrebne dokaze dostupne na poveznici Ministarstva hrvatskih branitelja:
https://branitelji.gov.hr/zaposljavanje-843/843
https://gov.hr/moja-uprava/branitelji/zaposljavanje/prednost-pri-zaposljavanju/403
Kandidati koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14 ,39/18 i 32/20 ) dužni su da bi ostvarili pravo prednosti pri zapošljavanju pod jednakim uvjetima pozvati se na navedeno pravo i dostaviti sve dokaze propisane člankom 9. Zakona o profesionalnoj rehabilitaciji i zapošljavanju osoba s invaliditetom.
Sukladno odredbama Zakona o provedbi Opće uredbe o zaštiti podataka ("Narodne novine" broj
42/18.) i Uredbe (EU) 2016/679, dokumenti dostavljeni na natječaj poslani su slobodnom voljom osoba koje podnose prijavu. Općina Oriovac kao voditelj obrade osobnih podataka sa istima će postupati prema načelima obrade osobnih podataka navedenih u članku 5. Uredbe.
Urednom prijavom smatra se prijava koja sadrži sve podatke i priloge navedene u natječaju. Nepravodobne i nepotpune prijave neće se razmatrati. O rezultatima natječaja kandidati će biti obaviješteni u zakonskom roku.
Prijavom na natječaj kandidati su izričito suglasni da Dječji vrtić „Ivančica Oriovac“ može prikupljati, koristiti i dalje obrađivati podatke u svrhu provedbe natječajnog postupka sukladno odredbama Opće uredbe o zaštiti podataka i Zakona o provedbi Opće uredbe o zaštiti podataka. 
Oriovac, 12.09.2024.godine
Predsjednica Upravnog vijeća
Martina Dukić, mag.oec.
DOSTAVITI:
· HZZ, Burza rada

